### NÁrodná rada sLOVENSKEJ REPUBLIKY

### IV. volebné obdobie

–––––––––––––––––––––––––––––––––––––––––––––––––––––––––––––––––––––––––––

**návrh**

**ZÁKON**

**z ..................2009,**

### ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

**Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z.z., zákona č. 351/2005 Z.z., zákona č. 538/2005 Z.z., zákona č. 282/2006 Z.z., zákona č. 527/2006 Z.z., zákona č. 673/2006 Z.z., uznesenia Ústavného súdu Slovenskej republiky č. 18/2007 Z.z., zákona č. 272/2007 Z.z., zákona č. 330/2007 Z.z., zákona č. 464/2007 Z.z., zákona č. 653/2007 Z.z., uznesenia Ústavného súdu Slovenskej republiky č. 206/2008 Z.z., zákona č. 284/2008 Z.z., zákona č. 447/2008 Z.z., zákona č. 461/2008 Z.z., zákona č. 560/2008 Z.z. a zákona č. ..../2009 Z.z. sa mení a dopĺňa takto:**

1. V § 11 ods. 1 sa za písmenom a) vkladá nové písmeno b), ktoré znie:

„b) ambulancie lekárskej služby prvej pomoci, a to

1. ambulancie lekárskej služby prvej pomoci pre dospelých,
2. ambulancie lekárskej služby prvej pomoci pre deti a dorast,
3. ambulancie špecializovanej zubno-lekárskej služby prvej pomoci,“.

Doterajšie písmená b) až f) sa označujú ako písmená c) až g).

1. V § 11 ods. 2 písm. a) sa na konci pripájajú tieto slová: „a b)“.
2. V § 11 ods. 2 písm. f) sa slová „d) až f)“ nahrádzajú slovami „e) až g)“.
3. V § 12 ods. 3 písm. a) sa číslo „10“ nahrádza číslom „11“.
4. V § 12 sa za odsek 4 vkladá nový odsek 5, ktorý znie:

„(5) Ministerstvo zdravotníctva vydá povolenie na prevádzkovanie ambulancie lekárskej služby prvej pomoci [ § 11 ods. 1 písm. b) ] fyzickej osobe, ak spĺňa podmienky ustanovené v odseku 2 a právnickej osobe, ak spĺňa podmienky ustanovené v odseku 3 a úspešne absolvuje výberové konanie (§ 14a).“.

Doterajšie odseky 5 až 12 sa označujú ako odseky 6 až 13.

1. V § 12 ods. 5 sa číslo „4“ nahrádza číslom „5“.

7. V § 12 sa za odsek 9 vkladá nový odsek 10, ktorý znie:

„(9) Ak žiadateľ o vydanie povolenia na prevádzkovanie ambulancie lekárskej služby prvej pomoci [ § 11 ods. 1 písm. b) ] nespĺňa podmienky podľa odseku 5, ministerstvo zdravotníctva rozhodne o zamietnutí žiadosti podľa § 14a ods. 8 a 11.

Doterajšie odseky 10 až 13 sa označujú ako odseky 11 až 14.

1. Za § 14 sa vkladá § 14a, ktorý vrátane nadpisu znie:

„§14a

Výberové konanie na vydanie povolenia na prevádzkovanie ambulancie lekárskej služby prvej pomoci

1. Výberové konanie na vydanie povolenia na prevádzkovanie ambulancie lekárskej služby prvej pomoci [ § 11 ods. 1 písm. b) ] uskutočňuje ministerstvo zdravotníctva.
2. Účastníkmi výberového konania sú žiadatelia o povolenie na prevádzkovanie ambulancie lekárskej služby prvej pomoci, ktorí podali žiadosť v lehote vyhlásenej ministerstvom zdravotníctva a spĺňajú ustanovené podmienky [§ 12 ods. 2 a 3 ].
3. Lehotu na podanie žiadosti o vydanie povolenia podľa odseku 1 a termín výberového konania uverejňuje ministerstvo zdravotníctva najmenej v jednom denníku s celoštátnou pôsobnosťou; lehota nesmie byť kratšia ako dva mesiace.
4. Na vyhodnotenie žiadosti zriaďuje ministerstvo zdravotníctva komisiu, ktorá má najmenej troch členov.
5. Členov komisie vymenúva minister zdravotníctva. Za člena komisie môže vymenovať len odborne spôsobilú osobu. Za člena komisie nesmie vymenovať

a) osobu, ktorá je v pracovnom pomere alebo v obdobnom pracovnom vzťahu k niektorému účastníkovi výberového konania alebo k jeho splnomocnenému zástupcovi,

b) osobu, ktorá je spoločníkom, štatutárnym orgánom alebo členom štatutárneho orgánu, alebo kontrolného orgánu niektorého z účastníkov výberového konania, alebo jeho splnomocneného zástupcu,

c) osobu, ktorá je blízkou osobou 19) spoločníka, štatutárneho orgánu alebo člena štatutárneho orgánu, člena kontrolného orgánu alebo vedúceho zamestnanca niektorého účastníka výberového konania, alebo jeho splnomocneného zástupcu,

d) osobu, u ktorej so zreteľom na jej pomer k veci, k niektorému z účastníkov výberového konania alebo k jeho splnomocnenému zástupcovi možno mať pochybnosť o jej nezaujatosti,

e) zamestnanca ministerstva zdravotníctva, ktorý sa zúčastňuje na konaní o vydaní povolenia.

1. Osoba, ktorá má byť vymenovaná za člena komisie, poskytne ministrovi zdravotníctva písomné čestné vyhlásenie o tom, že u nej nie je prekážka podľa odseku 5. Ak sa vyskytne prekážka podľa odseku 5 po začatí výberového konania, člen komisie je povinný bezodkladne o tom upovedomiť ministra zdravotníctva; minister zdravotníctva po odvolaní takéhoto člena komisie vymenuje za člena komisie inú osobu, ktorá spĺňa požiadavky uvedené v odseku 5 a poskytne čestné vyhlásenie.
2. Člen komisie je povinný o všetkých skutočnostiach, o ktorých sa dozvedel pri výkone svojej funkcie alebo v súvislosti s ňou, zachovávať mlčanlivosť, a to aj po skončení svojho členstva v komisii. Člena komisie môže zbaviť povinnosti zachovávať mlčanlivosť minister zdravotníctva alebo súd.
3. Komisia vyhodnotí žiadosti o vydanie povolenia na prevádzkovanie ambulancie lekárskej služby prvej pomoci. Ak komisia zistí, že účastník výberového konania nespĺňa podmienky na vydanie povolenia alebo v žiadosti o vydanie povolenia uviedol nepravdivé údaje alebo predložil neplatné listiny, oznámi to ministerstvu zdravotníctva; ministerstvo zdravotníctva ho bezodkladne vylúči z výberového konania a zamietne jeho žiadosť o vydanie povolenia na prevádzkovanie ambulancie lekárskej služby prvej pomoci.
4. Kritériá hodnotenia žiadostí podľa odseku 8 sú:

a) personálne zabezpečenie prevádzkovania ambulancie lekárskej služby prvej pomoci,

b) materiálno-technické vybavenie ambulancie lekárskej služby prvej pomoci

c) počet poskytovateľov lekárskej služby prvej pomoci v rámci minimálnej siete ustanovenej v osobitnom predpise (§ 5 ods. 5).

(10) O výsledku výberového konania komisia vyhotoví správu, ktorá spolu s ostatnou dokumentáciou je súčasťou spisu a podkladom na konanie o vydanie povolenia na prevádzkovanie ambulancie lekárskej služby prvej pomoci.

(11) Ministerstvo zdravotníctva je pri vydávaní povolení na prevádzkovanie ambulancie lekárskej služby prvej pomoci viazané výsledkom výberového konania; po vydaní povolení ministerstvo zdravotníctva zamietne žiadosti o vydanie povolenia ostatných žiadateľov.“

9. V § 15 ods. 2 sa za slovo „roky“ vkladajú slová „a povolenia na prevádzkovanie ambulancie lekárskej služby prvej pomoci, ktoré sa vydáva na päť rokov“.

10. V § 17a ods. 5 sa slová „9 až 11“ nahrádzajú slovami „11 až 13“ a číslo „12“ sa nahrádza číslom „14“.

11. V § 19 ods. 1 písm. b) sa číslo „4“ nahrádza číslom „5“.

12. V § 22 písm. a) sa na konci čiarka nahrádza bodkočiarkou a pripájajú sa tieto slová: „ak ide o vydanie povolenia na prevádzkovanie ambulancie lekárskej služby prvej pomoci [ § 11 ods. 1 písm. b) ] do 10 dní odo dňa doručenia správy o výsledku výberového konania (§ 14a ods. 10),“.

13. Doterajší text § 23 sa označuje ako odsek 1 a dopĺňa sa odsekom 2, ktorý znie:

„(2) Ustanovenie odseku 1 sa primerane použije aj na konanie o vydanie povolenia na prevádzkovanie ambulancie lekárskej služby prvej pomoci.“.

14. V § 31 ods. 2 sa číslo „6“ nahrádza číslom „7“.

15. V § 79 ods. 1 písmeno v) znie:

„v) vykonávať lekársku službu prvej pomoci u toho poskytovateľa lekárskej služby prvej pomoci, ktorého určí samosprávny kraj, ak ide o poskytovateľa, ktorý poskytuje všeobecnú ambulantnú starostlivosť a poskytovateľa, ktorý poskytuje špecializovanú zubno-lekársku ambulantnú starostlivosť,“.

16. Za § 102g sa vkladá § 102h, ktorý znie:

„§ 102h

(1) Povolenia na prevádzkovanie ambulancie všeobecnej zdravotnej starostlivosti

alebo povolenia na prevádzkovanie ambulancie špecializovanej zubno – lekárskej starostlivosti vydané podľa tohto zákona v znení účinnom do 31. mája 2009 na účely poskytovania lekárskej služby prvej pomoci a povolenia na prevádzkovanie ambulancie lekárskej služby prvej pomoci vydané podľa tohto zákona v znení účinnom od 1. júna 2009 strácajú platnosť dňom 1. júna 2010.“.

(2) Prvé výberové konanie (§ 14a) uskutoční ministerstvo zdravotníctva najneskôr do 30. apríla 2010.

Čl. II

Zákon č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z.z., zákona č. 350/2005 Z.z., zákona č. 538/2005 Z.z., zákona č. 660/2005 Z.z., zákona č. 282/2006 Z.z., zákona č. 518/2007 Z.z., zákona č. 662/2007 Z.z., zákona č. 489/2008 Z.z. a zákona č. ../2009 Z.z. sa mení a dopĺňa takto:

1. V § 2 ods. 20 sa vypúšťa slovo „ nepretržitá“.
2. V § 7 odsek 6 znie:

„(6) Lekársku službu prvej pomoci vykonávajú poskytovatelia poskytujúci všeobecnú ambulantnú starostlivosť a špecializovanú zubno-lekársku ambulantnú starostlivosť v zdravotníckom zariadení poskytovateľa, ktorý je oprávnený na základe vydaného povolenia prevádzkovať lekársku službu prvej pomoci; lekárska služba prvej pomoci všeobecnej ambulantnej starostlivosti sa vykonáva aj formou návštevnej služby v domácom prostredí alebo v inom prirodzenom prostredí osoby, ktorej sa ambulantná starostlivosť poskytuje. Lekársku službu prvej pomoci pre dospelých môže vykonávať aj zdravotnícky pracovník s odbornou spôsobilosťou na výkon špecializovaných pracovných činností v odbore vnútorné lekárstvo. Lekársku službu prvej pomoci pre deti a dorast môže vykonávať aj zdravotnícky pracovník s odbornou spôsobilosťou na výkon špecializovaných pracovných činností v odbore pediatria.“

3. V § 46 sa odsek 1 dopĺňa písmenom n), ktoré znie:

„n) určuje pre poskytovateľov poskytujúcich všeobecnú ambulantnú starostlivosť a pre poskytovateľov poskytujúcich špecializovanú zubno-lekársku ambulantnú starostlivosť miesto výkonu lekárskej služby prvej pomoci.“.

Čl. III

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z. a zákona č. ..../2009 Z. z. sa dopĺňa takto:

V § 7 ods. 3 sa na konci pripájajú tieto slová: „a s každým poskytovateľom zdravotnej starostlivosti, ktorý má povolenie na prevádzkovanie ambulancie lekárskej služby prvej pomoci.“.

Čl. IV

Tento zákon nadobúda účinnosť 1. novembra 2009.